ח'אלד משעל

ח'אלד עבד א-רחים אסמאעיל עבד אל-קאדר משעל (בערבית: خالد مشعل; מכונה "אבו אל-וליד"; נולד ב-28 במאי 1956) הוא אחד מבכירי מנהיגי ארגון הטרור חמאס מאז חיסולו של אחמד יאסין ב-2004 והוותיק ביותר בהנהגת התנועה מאז חיסולו של איסמעיל הנייה. בשנים 1996–2017 שימש כיושב-ראש הלשכה המדינית של הארגון. ח'אלד משעל נולד בכפר סילוואד הסמוך לרמאללה, בזמן שהגדה המערבית הייתה תחת שלטון ירדן. בשנת 1967 לאחר מלחמת ששת הימים היגרה משפחתו לכווית, שם התגורר עד שנת 1990. הוא הצטרף לאחים המוסלמים בשנת 1971. ב-1978 סיים תואר ראשון בפיזיקה ובמחשבים באוניברסיטת כווית. הוא היה מורה לפיזיקה ולמחשבים באוניברסיטה, ובמקביל ללימודיו הקים כמה התארגנויות של סטודנטים פלסטינים תומכי האחים המוסלמים, ובראשם "תא הצדק האסלאמי", שניצח את רשימת הפת"ח בבחירות לראשות האיחוד הכללי של הסטודנטים הפלסטינים בכווית. ב-1990 גורש מכווית ועבר לירדן, בה פעל בשנים 1994–1999. ב-1996, לאחר מעצרו של מוסא אבו מרזוק בארצות הברית, מונה לראש הזרוע המדינית של ארגון הטרור חמאס. עד אז היה סגנו של אבו מרזוק. על פי הערכות, הונו של משעל מגיע ל-2–5 מיליארדי דולרים. במאמר אחר נאמד עושרו ב-2.6 מיליארדי דולרים, כשחלק מהנכסים רשומים על שם אשתו ובתו. משעל מתגורר בדוחה. ערך מורחב – ניסיון ההתנקשות בח'אלד משעל ב-30 ביולי 1997 התפוצצו שני מחבלים מתאבדים באזור שוק מחנה יהודה בירושלים. כתוצאה מהפיגוע נהרגו 16 איש ו-169 נפצעו. חקירת השב"כ קבעה שמדובר באנשי חמאס. בתום הדיונים הורה ראש הממשלה, בנימין נתניהו, לראש המוסד, דני יתום, להכין מבצע התנקשות בראש הזרוע המדינית של החמאס, ח'אלד משעל. מכיוון שמשעל ישב בעמאן, בירת ירדן, שחתמה על הסכם שלום עם ישראל רק שלוש שנים קודם לכן, הורה נתניהו על "מבצע שקט", שיהיה ניתן להכחשה. ב-25 בספטמבר 1997, ניסה "המוסד" לחסל את משעל באמצעות רעל שהותז לעברו ברחוב בעמאן, בירת ירדן. סוכני המוסד שנשלחו להתנקש בחייו נתפסו על ידי המשטרה לאחר התזת החומר. בעקבות התקרית הדיפלומטית שנוצרה במהלכה חוסיין מלך ירדן איים כי אם משעל ימות הוא יורה על הוצאתם להורג של סוכני המוסד שנעצרו – העבירה ישראל לירדנים חומר נוגד לרעל וחייו של משעל ניצלו. כמו כן, שחררה ישראל את שייח' אחמד יאסין מבית הסוהר, בתמורה לשחרור סוכני המוסד. בנובמבר 1999 גורש מירדן, ובמשך זמן רב התגורר בדמשק, בירת סוריה. מאז התנקשות ישראל באחמד יאסין ועבד אל-עזיז א-רנתיסי (במרץ ובאפריל 2004), נחשב משעל לאיש הבכיר ביותר בחמאס. בהודעה הראשונה לתקשורת כראש הארגון הודיע משעל, שארגונו יתנקש בחייהם של בכירים ישראלים, ועם זאת סייג את פעולות הארגון לשטחי ארץ ישראל ולאי פגיעה באזרחי ארצות הברית. בריאיון בתחנת הטלוויזיה אל-ג'זירה ביוני 2002, הציע משעל להכין ולאמן ילדים לפעולות התאבדות. משעל נמנה עם מובילי המהלך שהביא לשחרורם מהכלא הישראלי של 1,027 אסירים פלסטינים, בהם 280 רוצחים שנשפטו למאסר עולם, במסגרת עסקת שליט, בתמורה לשחרורו של גלעד שליט. בהודעתו על ההסכם התגאה משעל בהישג של שחרור 1,027 אסירים, בני כל הפלגים הפלסטיניים, והבטיח להמשיך במאמצים לשחרור האסירים הפלסטינים שנותרו בכלא. בקבלת הפנים שערך בקהיר לאסירים המגורשים לחו"ל, הבטיח להם משעל שעוד ישובו לפלסטין, והוסיף: "משא ומתן על בסיס כוח הוא הסיבה שאילצה את ישראל לשלם את המחיר". ב-2012 הועברה הזרוע המדינית של חמאס לקטר. ב-7 בדצמבר 2012 הגיע משעל, לראשונה בחייו, לביקור ברצועת עזה. בנאום שנשא בעצרת המונים בעזה, לציון 25 שנים לייסוד חמאס, אמר: "פלסטין היא שלנו, מהים ועד הנהר, ומהצפון ועד הדרום. פלסטין היא ערבית ואסלאמית. לא נכיר בכיבוש הציוני ואין לגיטימציה לישראל ולכיבוש." בראיון שנתן לרשת אל-ג'זירה על אמנת חמאס החדשה ב-2017, אמר משעל כי המאבק של חמאס הוא נגד הכיבוש ונגד ישראל, ולא נגד היהודים משום שהם יהודים. בראיון בינואר 2024 חזר משעל על התנגדות ארגון החמאס לפתרון שתי המדינות. משעל הוא אחד משישה בכירים בחמאס שארצות הברית הגישה נגדם כתבי אישום בשל מעורבותם בתכנון, תמיכה וביצוע מתקפת הפתע על ישראל, שבה נרצחו ונחטפו גם אזרחים אמריקאים. יוסי מלמן, בחזרה לזירת הפשע, באתר הארץ, 24 בספטמבר 2007. ראיון מצולם עם ח'אלד משעל על רקע מבצע עמוד ענן. כריסטיאן אמנפור, CNN, 22/11/2012 (באנגלית) ראיון מצולם עם ח'אלד משעל על השינוי באמנת חמאס ב-2017, אל-ג'זירה ראיון עם ח'אלד משעל על חייו, באתר Journal of Palestine Studies ניתוח ראיון מ-2010 של ח'אלד משעל לעיתון האחים המוסלמים בירדן מאתר מולד המרכז להתחדשות הדמוקרטיה. אלה לוי-וינריב, ‏הונו של חאלד משעל מוערך ב-2-5 מיליארד דולר, באתר גלובס, 24 ביולי 2014 דורון פסקין, תנועת התנגדות שהיא גם עסק: כך הפכו בכירי חמאס לטייקונים שצוברים נדל”ן, באתר כלכליסט, 13 ביולי 2014 רונן ברגמן, ידיעות אחרונות מוסף "7 ימים", ‏ 27.12.2013,עמודים 30–33, כפי שהועלה באתר פרש. יוסי מלמן, בחזרה לזירת הפשע, באתר הארץ, 24 בספטמבר 2007 משעל מפעיל את החמאס מדמשק, באתר News1 מחלקה ראשונה משעל: להכשיר ילדים להתאבד, באתר ערוץ 7, 25 במרץ 2004. רועי קייס ואליאור לוי, משעל לאסירים שלא בעסקה: נשחרר גם אתכם, באתר ynet, 11 באוקטובר 2011 עמית כהן, משעל: "המשוחררים יחזרו למאבק הלאומי", באתר nrg‏, 11 באוקטובר 2011 אליאור לוי, משעל למחבלות שגורשו: עוד תחזרו לפלסטין, באתר ynet, 18 באוקטובר 2011 Hamas political leaders leave Syria for Egypt and Qatar, BBC, ‏28 בפברואר 2012 דיווח: חאלד משעל עזב את דמשק לצמיתות, באתר ynet, 28 בינואר 2012 אליאור לוי, לראשונה בחייו: משעל הגיע לעזה ונישק האדמה, באתר ynet, 7 בדצמבר 2012 אליאור לוי, משעל בעזה: פלסטין שלנו, לא נכיר בישראל, באתר ynet, 8 בדצמבר 2012 אבי יששכרוף, משעל בעזה: פלסטין שלנו מהנהר עד הים ולעולם לא נכיר בישראל, באתר הארץ, 9 בדצמבר 2012 Khaled Meshaal: Struggle is against Israel, not Jews, סרטון באתר יוטיוב Meshaal: Hamas rejects ‘two-state solution’, Middle East Monitor, January 18, 2024 Justice Department Announces Terrorism Charges Against Senior Leaders of Hamas, Office of Public Affairs, U.S. Department of Justice, 3 September 2024